KTB เปิดให้แลกธนบัตรที่ระลึก สาขาในกรุงเทพฯและปริมณฑล
KTB จะเปิดให้ลูกค้า ประชาชนแลกธนบัตรที่ระลึก ที่ได้รับการจัดสรรจากธนาคารแห่งประเทศไทย 2 ประเภท
7 พ.ย. 2559


 
ธนาคารกรุงไทย จำกัด (มหาชน) หรือ KTB จะเปิดให้ลูกค้า ประชาชนแลกธนบัตรที่ระลึก ที่ได้รับการจัดสรรจากธนาคารแห่งประเทศไทย 2 ประเภท ได้แก่ บัตรธนาคารเนื่องในมหามงคลสมัยพระบาทสมเด็จพระเจ้าอยู่หัวทรงเจริญพระชนมายุ 60 พรรษา 5 ธันวาคม 2530 ชนิดราคา 60 บาท จำนวน 155,000 ฉบับ และ ธนบัตรที่ระลึกเนื่องในโอกาสครบรอบ 100 ปี ธนบัตรไทย ปี 2545
 ซึ่งมีพระบรมฉายาลักษณ์ของรัชกาลที่ 5 และรัชกาลที่ 9 ชนิดราคา 100 บาท จำนวน 150,000 ฉบับ และเพื่อให้ลูกค้า ประชาชนได้แลกซื้อไว้เป็นที่ระลึกโดยทั่วถึง ธนาคารจะเปิดให้แลกได้คนละ 1 ฉบับ ตั้งแต่วันที่ 9 พฤศจิกายน 2559 เป็นต้นไป หรือจนกว่าธนบัตรหมด ที่สาขาใน กรุงเทพฯและปริมณฑล จำนวน 56 สาขา และ ต่างจังหวัด 194 สาขา ทั้งนี้ แต่ละสาขาจะจัดสรรธนบัตรให้แลกสาขาละ 1 ชนิด โดยสามารถตรวจสอบรายชื่อสาขาและชนิดธนบัตรที่เปิดให้แลก ได้ที่เว็บไซต์ธนาคาร www.ktb.co.th